సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బినామీ స‌మాచారం అందిస్తే కోట్లు మీవే
బినామీదారులకు సంబంధించిన కీలక సమాచారం అందిస్తే ఏకంగా రూ.1 కోటి రూపాయలు ఇస్తామని ఆదాయ పన్ను శాఖ ప్రకటన చేసింది. అదే విధంగా న‌ల్ల‌ధ‌నం సంబంధించిన స‌మాచారం ఇవ్వ‌డం మూలంగా వ్య‌క్తులు రూ.5 కోట్ల వ‌ర‌కూ రివార్డు
Samayam Telugu | Updated:
Jun 2, 2018, 03:36PM IST
బినామీదారుల వద్ద భారీగా నల్లధనం దాచుకుంటోన్న అవినీతి పరుల భరతం పట్టడానికి కేంద్ర ప్రభుత్వం మరో కొత్త మార్గంతో ముందుకు వచ్చింది. బినామీదారులకు సంబంధించిన కీలక సమాచారం అందిస్తే ఏకంగా రూ.1 కోటి రూపాయలు ఇస్తామని ఆదాయ పన్ను శాఖ ప్రకటన చేసింది. అదే విధంగా న‌ల్ల‌ధ‌నం సంబంధించిన స‌మాచారం ఇవ్వ‌డం మూలంగా వ్య‌క్తులు రూ.5 కోట్ల వ‌ర‌కూ రివార్డు పొందొచ్చ‌ని ఆదాయ‌పు ప‌న్ను శాఖ స‌ర్కుల‌ర్‌లో తెలిపింది. దీనికి ‘బినామీ లావాదేవీల సమాచార రివార్డు పథకం 2018’ అని పేరు పెట్టింది. అలాగే, ఆ సమాచారాన్ని ఇచ్చిన వ్యక్తుల వివరాలను తాము బహిర్గతం చెయ్యబోమని, వారికి భద్రత కూడా కల్పిస్తామని తెలిపింది. విదేశాల‌కు సంబంధించిన వ్య‌క్తులు కూడా ఈ స‌మాచారాన్ని ఇచ్చి బ‌హుమ‌తి పొంద‌వ‌చ్చు. ఈ మేర‌కు ఆదాయ‌పు ప‌న్ను శాఖ బినామీ లావాదేవీల సమాచార రివార్డు పథకం లో ప‌లు మార్పులు చేశారు.
Govt Sources: Govt unveils Benami Transactions Informants Reward Scheme, 2018 @29_ruchibhatia https://t.co/5fMMmEGdmu
&mdash; ET NOW (@ETNOWlive) 1527838185000
బినామీదారుడికి సంబంధించి పూర్తిగా సరైన సమాచారం ఇవ్వాలని పేర్కొంది. బినామీదారుల వివరాలను చెప్పాలనుకునే వారు మొదట ఏదైనా ఆదాయపు పన్ను శాఖ కార్యాలయానికి వెళ్లి ఫామ్‌ను నింపాల్సి ఉంటుంది. సమాచారం ఇచ్చే వ్యక్తికి సంబంధించిన పూర్తి వివరాలు ఇవ్వాలి. అలాగే బినామీదారుడి వివరాలను అతడు ఎలా తెలుసుకున్నాడన్న విషయాన్ని క్లుప్తంగా ఫామ్‌లో సూచించిన విధంగా ఇవ్వాల్సి ఉంటుంది. బినామీ లావాదేవీల‌ను క‌ట్ట‌డి చేసేందుకు ఆదాయ‌పు ప‌న్ను శాఖ బినామీ లావాదేవీల సమాచార రివార్డు పథకం 2018ని ప్ర‌క‌టించింది.